CELEX: 32012R0413
Language: hu
Date: 2012-05-15 00:00:00
Title: A Bizottság 413/2012/EU végrehajtási rendelete ( 2012. május 15. ) a 496/2011/EU végrehajtási rendeletnek az elválasztott malacok takarmányához adott nátrium-benzoát adalékanyag minimális tartalmának tekintetében történő módosításáról  EGT-vonatkozású szöveg

16.5.2012   
            
            
               HU
            
            
               Az Európai Unió Hivatalos Lapja
            
            
               L 128/4
            
         A BIZOTTSÁG 413/2012/EU VÉGREHAJTÁSI RENDELETE
   (2012. május 15.)
   a 496/2011/EU végrehajtási rendeletnek az elválasztott malacok takarmányához adott nátrium-benzoát adalékanyag minimális tartalmának tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               A 496/2011/EU bizottsági végrehajtási rendelet (2) az „állattenyésztésben alkalmazott adalékok” adalékkategóriájába tartozó nátrium-benzoát elválasztott malacok takarmányadalékaként való használatát tíz évre engedélyezte.
            
         
               (2)
            
            
               Az 1831/2003/EK rendelet 13. cikke (3) bekezdésének megfelelően az engedély jogosultja javasolta az engedélyezés feltételeinek módosítását a tekintetben, hogy a szóban forgó anyag minimális koncentrációját elválasztott malacoknál történő használat esetében 99,9 %-osról 99,0 %-osra csökkentsék. A kérelemhez csatolták a kérelmet alátámasztó adatokat.
            
         
               (3)
            
            
               Az Európai Élelmiszerbiztonsági Hatóság 2011. november 15-i véleményében megállapította, hogy a szóban forgó anyag biztonságos az ember, a célfajok és a környezet szempontjából, és a jelenlegivel azonos használati feltételek mellett az elválasztott malacok esetében kérelmezett 99,0 %-os, vagy az azt meghaladó minimális tartalomban történő használata hatékony (3).
            
         
               (4)
            
            
               Az 1831/2003/EK rendelet 5. cikkében előírt feltételek teljesülnek.
            
         
               (5)
            
            
               A 496/2011/EU végrehajtási rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 496/2011/EU végrehajtási rendelet mellékletének 4. oszlopában a „nátrium-benzoát ≥ 99,9 %” szöveg helyébe a „nátrium-benzoát ≥ 99,0 %” szöveg lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. május 15-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 134., 2011.5.21., 9. o.
   
      (3)  EFSA Journal 2011; 9(12):2443.